VGI ควักเงิน 12.5 ลบ. ซื้อหุ้น20% “บ.กรุ๊ปเวิร์ค” หวังสร้างมูลค่าเพิ่มพท.โฆษณา-ให้เช่า
VGI ควักเงิน 12.5 ลบ. ซื้อหุ้น 20% “บ.กรุ๊ปเวิร์ค” ผู้ประกอบธุรกิจให้เช่าอสังหาริมทรัพย์เพื่อใช้เป็นพื้นที่สำนักงาน และ/หรือ ที่ทำงานชั่วคราวซึ่งไม่จำกัดเพียงพื้นที่ภายในระบบรถไฟฟ้าบีทีเอสเท่านั้น หวังสร้างมูลค่าเพิ่มพื้นที่โฆษณา-พื้นที่ให้เช่า 
6 ก.พ. 2561

บริษัท วี จี ไอ โกลบอล มีเดีย จำกัด (มหาชน) หรือ VGI ระบุว่า บริษัทจะซื้อหุ้นสามัญเพิ่มทุน จำนวน 12,500 หุ้น หรือคิดเป็น 20% ของหุ้นทั้งหมด ในบริษัท กรุ๊ปเวิร์ค จำกัด ผู้ประกอบธุรกิจให้เช่าอสังหาริมทรัพย์เพื่อใช้เป็นพื้นที่สำนักงาน และ/หรือ ที่ทำงานชั่วคราว (Co-Working Space) ซึ่งไม่จำกัดเพียงพื้นที่ภายในระบบรถไฟฟ้าบีทีเอสเท่านั้น โดยมีมูลค่าเงินลงทุนจำนวนไม่เกิน 12.5 ล้านบาท
ทั้งนี้ บริษัทคาดว่าการให้บริการพื้นที่สำนักงาน และ/หรือ ที่ทำงานชั่วคราว (Co-Working Space)  โดยกรุ๊ปเวิร์ค จะเป็นการสร้างบรรยากาศและสิ่งแวดล้อมที่ดีขึ้นและเพิ่มปริมาณผู้โดยสารในบางสถานีที่ยังไม่มีผู้ค้าปลีกเช่าเต็มพื้นที่ เพื่อสร้างมูลค่าเพิ่มให้พื้นที่โฆษณาและพื้นที่ให้เช่าเพื่อค้าปลีกของบริษัท
อีกทั้งยังเป็นการขยายธุรกิจการให้เช่าพื้นที่บนสถานีรถไฟฟ้าบีทีเอสของบริษัทฯ ให้มีความหลากหลายมากยิ่งขึ้น